Reisebricht # 14   24- 25/08/2007   Townsville / Airlie Beach       24.8. Townsville   Eigentlich hämer hüt zerscht vor gha, ine grosses Reef Aquarium z go. Do mr aber vo mehrer Site ghört händ dasses für de Pris nit so viel z biete git hämers uf Sydney verschobe! Mir sind denn chli durech d Stadt bummlet und chli ins Internet! Am halb 4i isch denn au scho unse Bus richtig Airlie Beach gfahre! Die Fahrt het uns  jetzt mol die Witene und au langsam die trockene Regione zeigt, wie mrs uns vorgstellt händ. S' isch wirklich immer spannend zum Fenschter us zluege. Mir sind an kilometerwite Kueh Weide verbi cho wo all 500m wieder e Kueh cho isch, do het also jedi gnueg Platz und Gras. Mir sind ine wunderschöne Sunneuntergang gfahre. Die ganz fahrt isch öppe 5 std gang aber vo Langwil isch kei Red gsi ( für die chline Streckene uf dr Charte ischs ebe jewils doch e rechts Stück zum fahre, nit dass dr denket mir chöme nit  vorah   J   ) Au do simer wieder nachem glich Prinzip vorgang, erscht dört nacheme Hostel z luege , het bis jetzt au immer klappt. Es stönde jo jewils immer e paar Büssli vo diverse Hostels bi de Greyhound Statione. Und au do in Airlie Beach ischs nit anders gsi. Sind denn mit eim mitgange, wo uns grad scho im Büssli icheckt und es Zimmer zueteilt het. ( s erschtemol womer uns entschiede hei nit  e Doppelzimmer z neh, wills viel türer wär gsi) Er het uns schliesslich ins Zimmer ufebrocht und mir händ nit schlächt gstunt wie grossrümig das Zimmer isch gsi, sogar e Doppelbett isch dört gstande.( Insgesamt 2 Kajüten Bett, 1 einzel und e doppelbett= 7 Persone) aber bis ufe Paar Schueh und Badsache hetz Zimmer leer usgseh.    Wieder e rise Glücksgriff   J   mir händ uns natürlich grad s Doppelbett gschnappt. Noch öppe einere Stund sind denn 3 Schwede neu inecho, wo sich je es Bett usgsuecht händ. Die sind denn aber witer ans Fescht unde im Hostel.    ( Bis am 12i isch e riise Chilbi gsi, siehe Fotos)    Im Halbschlof hämer denn zmizt in dr Nacht s Heimchehre vo paar Lüt mitbecho Händ uns aber nit witer vom schlof lo abbringe. Am Morge isch denn das Zimmer voll gsi, und wie sich  usegstellt het sind die 3 Schwede und mir 2 ine Doppelzimmer vomene Päärli zueteilt worde. Die sind ganz überrascht gsi wo si am 4i am morge 5 witeri Gescht in ihrne Better gha händ. Und vorallem dass 2 Schwizer Reisefüdle ihres gmietliche Doppelbett belagere. Schinbar händ sich die Ahgstellte nit über d Zimmerihteilig abgsproche.   J       25.8.   Mir hend uns denn us dem Hostel uscheckt und sind in das nebedrah (do mr in dem scho d Nacht vom So- Mo buech händ wegem Segelturn) Do hämmer jetzt au e schöns Doppelzimmer wo sicher nur uns isch ( het nr e Doppelbett J   )   Hüt simer chli fuhl gsi, hei in unserne Büecher gläsä und si spöter no mit Kollege and Lagune go ligge. Und dr Reto isch sich denn au  no chli go abchiele im relativ chüehle Wasser.   Zobe wärdä mr denn sicher wiedermol chli in Usgang go, denn do isch rächt öppis los.       Bis gli ihr Liebe   Cheers AnRe